Traŭpedoj

[eta|300ra|*[Chlorornis riefferii*]]
La **Traŭpedoj** (*Traupidae*), komune nomitaj **tanagroj**, estas precipe neotropisa specioriĉa kaj formriĉa familio el la ordo de la Paseroformaj birdoj (*Passeriformes*). Antaŭe la fakuloj enordigis ilin kiel subfamilion *Thraupinae* al la Emberizedoj (*Emberizidae*)

## Disvastiĝo 
Traŭpedoj troviĝas ekskluzive en Ameriko kaj sur la insuloj en la Kariba Maro kaj loĝas precipe en la arbokronoj en la arbaroj. La plej multaj specioj vivas en la tropikaj regionoj en Sudameriko kaj estas nemigrantaj birdoj. Nur kvar specioj ekloĝis en regionoj norde de Meksiko.

## Rekoniloj 
La plumaro estas bunta kaj atentofrape kolora, kaj la birdoj disponas pri bone evoluintaj kruroj, kiuj faciligas la vivon en la arboj. Ilia kantado estas ne tre impona, ne forte evoluis. Tamen ĉe la genro *Rhodinocichla rosea* la kantado estas bone evoluinta.

## Nutrado 
Ili nutras sin prefere per insektoj. Ofte ili sekvas la trakojn de la Migraj formikoj (*Ecitoninae*) kaj kaptas la ekfuĝantajn insektojn.

## Generado 
Ili konstruas plejparte pelvetoformajn nestojn sur arboj kaj arbustoj; sed ankaŭ estas specioj, kiuj konstruas fermitajn nestojn kun enirejo flanka. La ovaro konsistas el unu ĝis kvin ovoj.

## Taksonomio 
eta|280ra| *Piranga olivacea*
eta|280ra| *Ramphocelus bresilius*
eta|280ra| *Sporophila bouvreuil*

La familion *Thraupidae* unue enkondukis (kiel subfamilion *Thraupinae*) germana ornitologo Jean Cabanis. La tipa genro estas *Thraupis*.

Oni apartenigas Traŭpedojn al pli granda senranga taksono naŭprimaraj kantobirdoj en subordo *Passeri*, kiu enhavas na pli ol 800 birdoj el diversaj familioj. Antaŭ apero de molekula filogenetiko la sistematikistoj de tiu ĉi grupo baziĝas plejaprte je nutraĵaj preferoj kaj respondaj morfologiaj adaptaĵoj. Nektarmanĝulojn oni apartenigis al familio Cerebedoj, semmanĝulojn kun larĝaj bekoj al Kardinaledoj, semmanĝuloj kun pli mallarĝaj kaj mezgrandaj bekoj al Emberizedoj, insektomanĝulojn al Ikteredoj, kaj fruktomanĝulojn al Traŭpedoj.
Ekde la lasta jardeko de la 20-a jarcento serio de molekulfilogenetikaj esploroj kondutis al tuta reorganizo de antaŭa sistematiko de kantobirdaj familioj. Interalie, laŭ nuna sistematiko al Traŭpedoj apartenas kaj semmanĝulojn kun larĝaj kaj mallarĝaj bekoj, kaj nektarmanĝulojn, kaj insektomanĝulojn, kaj fruktmanĝulojn.
Post la revizio estis enkondukitaj 6 novaj genroj, 11 estis rekreitaj kaj 7 forigitaj.

### Sistematiko 
Laŭ la plej freŝa sistematiko el jaro 2023, la familio enhavas 386 speciojn dividitajn je 105 genroj kaj 15 subfamilioj.

#### *Catamblyrhynchinae*
Pluŝĉapulo ne havas proksimajn parencojn kaj nun estas konsiderata ĝia propra subfamilio. Antaŭe oni konsideris ĝin aŭ aparta familio *Catamblyrhynchidae* aŭ subfamilio *Catamblyrhynchinae* en familio *Emberizidae*.

#### *Orchesticinae*
Du unuspeciaj genroj kun larĝaj kaj dikaj bekoj. Antaŭe *Parkerthraustes* apartenis al *Cardinalidae*.

#### *Nemosiinae*
Brilkoloraj sekse duformaj birdoj kiuj formas unuspeciajn birdarojn

#### *Emberizoidinae*
Herbejaj birdoj, antaŭe apartenataj al Emberizidae.

#### *Porphyrospizinae*
Birdoj kun flavaj bekoj. La blua flavbeka fringo (*Rhopospina caerulescens*) antaŭe apartenis al *Cardinalidae*, ĉiuj aliaj al *Emberizidae*.

#### *Hemithraupinae*
Sekse duformaj birdoj, multaj el kiuj havas flavajn kaj nigrajn kolorojn en plumaro. Krom genro *Heterospingus* ĉiuj havas longajn kaj maldikajn bekojn.

#### *Dacninae*
Sekse duformaj birdoj, kutime iĉoj estas pli bluaj kaj inoj pli verdaj.

#### *Saltatorinae*
Plejparte arbaraj birdoj kun longaj vostoj kaj dikaj bekoj. Antaŭe apartenis al *Cardinalidae*.

#### *Coerebinae*
.]]
Tio ĉi subfamilio enhavas la tribon *Geospizini*, grupon de birdoj konataj kiel Darvinaj fringoj endemiaj en Galapagoj kaj Kokosa Insulo. Ĝuste laŭ observoj de tiuj ĉi birdoj Karolo Darvino formis sian teorion de evoluo.

Preskaŭ ĉiuj specioj en tiu ĉi subfamilio laŭ pli malnovaj sistematikoj apartenis al *Emberizidae*. La esceptoj estis banana sukerbirdo kiu apartenis al *Parulidae* kaj oranĝa sukerbirdo kiu dekomence estis en Traŭpedoj. Birdoj de tiu ĉi subfamilio konstruas nestojn kun tegmento kaj flanka enirejo. Laŭ furaĝaj kutimoj la birdoj diversas: la subfamilio inkludas kaj nektarmanĝulojn (*Coereba*, *Euneornis*), kaj semmanĝulojn (*Geospiza*, *Loxigilla*, *Tiaris*), kaj insektmanĝulojn (*Certhidea*).

Darvinaj fringoj:

#### *Tachyphoninae* 
Plejparte malaltaĵaj birdoj. Multaj specioj havas ornamajn plumojn, ekzemple krestojn, kaj rimarkeblan .

#### *Sporophilinae* 
Semmanĝuloj kaj semfringoj, antaŭe apartenigitaj al Emberizidae. Unu genro *Sporophila*, kiu absorbis iamajn genrojn *Dolospingus* kaj *Oryzoborus*.

#### *Poospizinae*
Parto de subfamilio antaŭe estis en Emberizidae. Kelkaj specioj nomiĝas Inkaj fringoj, kvankam ne tre parencaj al genro *Incaspiza*.

#### *Diglossinae* 
Malgraŭ sia genetika parenceco, morfologie kaj ekologie tiuj ĉi birdoj tre diversas. La subfamilio inkludas kaj semmanĝulojn (*Nesospiza*, *Sicalis*, *Catamenia*, *Haplospiza*), kaj artropod-manĝulojn (*Conirostrum*), kaj specialiston pri bambuo (*Acanthidops*), kaj specialistan afid-manĝulon (*Xenodacnis*), kaj ŝtonmarajn specialistojn (*Idiopsar*). Multaj specioj renkonteblas en grandaj altecoj.

Antaŭe, *Conirostrum* apartenis al *Parulidae*, *Diglossa* al *Thraupidae*, kaj ĉiuj aliaj genroj de la subfamilio al Emberizidae.

#### *Thraupinae*
"Klasikaj" aŭ "tipaj" tanagroj, kiuj tradicie formis la koron de la familio. Ankaŭ tiu ĉi familio enhavas birdojn nomataj kardinaloj pro simileco al *Cardinalidae*, kiu, tamen, antaŭe apartenis al *Emberizidae*.

## Referencoj 
## Vidu ankaŭ 
* Centr-usonaj foliarbaroj

## Eksteraj ligiloj 
* Videos über Tangaren an Internet Bird Collection

Kategorio:Paseroformaj
Kategorio:Nearktisa faŭno
Kategorio:Neotropisa faŭno